Cuttack

Cuttack (hindi: ), på oriya Kataka, er den nest største byen i den indiske delstaten Orissa. Cuttack ligger i et delta i Mahanadifloden. Cuttack var delstatshovedstad frem til den nye hovedstaden Bhubaneswar ble bygget i 1948.

 Historie 
Cuttacks historie kan føres tilbake til Somavamshi- eller Keshari-dynastiet rundt år 1000. Restene av et gammelt fort, Barabati, med vollgrav, port og et stort palass ligger fremdeles i byens sentrum.

Klima

Sommerklimaet er varmt og fuktig med temperaturer over 40°C. Vinterklimaet er tørt og kaldt med temperaturer ned i under 10°C. Sommeren begynner i slutten av mars og varer frem til monsunsesongen begynner i juni. Vinteren varer fra monsunen gir seg i november og frem til januar og er preget av kald vind og lange netter.

 Næringsliv 
Tre fjerdedeler av befolkningen i Cuttack-distriktet er sysselsatt i jordbruket. Det viktigste vekstene er ris, belgfrukter, oljevekster, jute, sukkerrør, kokos og gurkemeie, som for en stor del eksporteres.

Distriktet er internasjonalt kjent for sine filigranarbeider i sølv. Det er også mange andre håndverkstradisjoner med både kulturell og økonomisk betydning.

Cuttack har flere mellomstore og store bedrifter innen jern-, stål- og sementindustri, gass og kjemikalier, tekstiler og lær.

Utdanning
Cuttack har tre universiteter: Ravenshaw University, Sri Sri University og National Law University, Cuttack.

Samferdsel
Cuttack ligger på riksvei 5 mellom Kolkata og Chennai. Cuttack er også en viktig knutepunkt for jernbanen på østkysten av India. Den nærmeste flyplassen er innenriksflyplassen Biju Patnaik lufthavn i Bhubaneshwar.

 Referanser 

Kategori:Byer i Orissa